Z A P I S N I K
14. sjednice Vijeća Mjesnog odbora „Petar Krešimir IV.“ održane 14. srpnja 2026. 
Zagreb, Ulica kneza Branimira 67 s početkom u 16:30 sati

Nazočni članovi Vijeća:
Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola.

Predsjedava gospodin Robert Lokar, predsjednik Vijeća.

Zapisnik vodi: 
Robert Lokar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Predsjednik Vijeća daje zapisnik 13. sjednice na verifikaciju.
Vijeće prihvaća tekst Zapisnika 13. sjednice Vijeća, bez izmjena.

Na prijedlog predsjednika Vijeće jednoglasno utvrđuje:


DNEVNI  RED

	1. 
	Zaključak o iscrtavanju prolaza za ulaze na adresi Erdödijeva 12 do 12a - donošenje zaključka

	2. 
	Osvrt na obnovu tramvajske pruge na Branimirovoj ulici

	3. 
	Pitanja, prijedlozi i obavijesti




Ad 1. Zaključak o iscrtavanju prolaza za ulaze na adresi Erdödijeva 12 do 12a - donošenje zaključka

Uvodno obrazloženje iznosi Predsjednik Vijeća.

U raspravi sudjeluju: Robert Lokar, Estella Prukner - Radovčić, Marko Klišanić, Senada Kulašić i Tomislav Sladojević Šola, 

Vijeće jednoglasno donosi


Zaključak o iscrtavanju prolaza za ulaze na adresi Erdödijeva 12 do 12a

(Zaključak se prilaže ovom zapisniku i njegov je sastavni dio.)


Ad 2. Osvrt na obnovu tramvajske pruge na Branimirovoj ulici

Vijeće Mjesnog odbora "Petar Krešimir IV" na današnjoj je sjednici razmotrilo tijek i rezultate završenih radova na obnovi tramvajske pruge unutar obuhvata Mjesnog odbora te u zapisnik unosi sljedeći službeni osvrt:

Pozitivni aspekti izvedbe: Vijeće konstatira da je rekonstrukcija samog kolosijeka tehnički vrlo dobro izvedena. Tramvajski promet na obnovljenoj dionici sada je znatno tiši, a spojevi tračnica napravljeni su stručno i kvalitetno.

Dinamika i organizacija radova: Iznosi se primjedba na vremensko trajanje radova koji su se odvijali isključivo u jednoj smjeni. S obzirom na duljinu dnevnog svjetla, radovi su se mogli organizirati do 21:00 sat, čime bi se ubrzao dovršetak projekta. Uočena je i slaba organizacija gradilišta uzrokovana stalnom odsutnošću voditelja projekta na samom terenu radi brže koordinacije.

Upravljanje prostorom gradilišta: Tijekom radova zabilježeno je neuredno upravljanje površinama. Pješački kolnik duž cijele trase bio je zauzet građevinskim paletama, dok se otvorena prometna traka masovno koristila za parkiranje vozila zaposlenika gradilišta. 

Stanje komunalne i zelene infrastrukture: Javna travnata površina služila je kao odlagalište materijala i otpada te je mjestimično uništena. Na nekoliko lokacija izvađene su ili iskrivljene zaštitne klamerice koje izvođač nije sanirao. Nakon povlačenja mehanizacije, cestovni slivnici ostali su začepljeni sitnim kamenom, a na pješačkoj stazi i traci uz prugu vidljivi su tragovi betoniranja.

Evidencija stanja: Vijeće ističe da za sve navedene propuste posjeduje fotodokumentaciju, a nanesena šteta i neurednost vidljivi su i neposrednim obilaskom terena nakon završetka projekta. Ovim osvrtom Vijeće Mjesnog odbora "Petar Krešimir IV." zaključuje raspravu o ovoj temi i prima navedene informacije na znanje radi evidentiranja u službenom zapisniku.

Ad 3. Pitanja, prijedlozi i obavijesti

Predsjednik obavještava članove Vijeća o: Javnom pozivu za dodjelu prostora mjesne samouprave za redovno korištenje u kojemu je prostor Mjesnog odbora „Petar Krešimir IV.“ izostavljen te je poslana obavijest svim redovnim korisnicima prostora da više neće moći koristiti isti. 

Predsjednik informira članove Vijeća o inicijativi za organizaciju pod nazivom „Weekendica“ koja bi organizirala druženja na vanjskom dijelu tržnice sa proizvođačima hrane. Svi su podržali istu inicijativu ali odluku o tome moraju donijeti Tržnice Zagreb.

Član Vijeća Marko Klišanić ukazao je na problem bivšeg prostora Glazbeno-scenskog centra „Kulušić“ koji je iseljen od prošlih vlasnika, ali je iza ostao otvoren i opasan prostor s dvorišne strane koji nije zaštićen te predlaže da Vijeće s tom informacijom kontaktira novog vlasnika objekta.

Budući da se nitko više nije javio za riječ, predsjednik Vijeća konstatira da je dnevni red iscrpljen i zaključuje 14. sjednicu Vijeća Mjesnog odbora „Petar Krešimir IV.“




Sjednica je završila u 17:50.

KLASA: 024-08/26-003/1535
URBROJ: 251-13-11-4/012-26-2
Zagreb, 14. srpnja 2026.

Zapisnik uredio:
Robert Lokar.
Predsjednik
Vijeća Mjesnog odbora „Petar Krešimir IV.“

Robert Lokar


              Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst  i 16/22), Vijeće Mjesnog odbora „Petar Krešimir IV.“ na 14. sjednici, 14. srpnja 2026., donijelo je


                                                            Z A K L J U Č A K

 o iscrtavanju prolaza za ulaze na adresi Erdödijeva 12 do 12a


1. [bookmark: _GoBack]Vijeće Mjesnog odbora „Petar Krešimir IV.“ je raspravljalo o iscrtavanju prolaza za ulaze na adresi Ulica Petra i Tome Erdödyja 12 do 12a.
 
2. Vijeće Mjesnog odbora „Petar Krešimir IV.“ je jednoglasno zaključilo da nije zadovoljno kako se rješava problem zaštite ulaza u zgradu na adresi Ulica Petra i Tome Erdödyja 12 do 12a te osigurava pristupačnosti za osobe s invaliditetom i vozila hitne pomoći.

Obrazloženje: Vijeće smatra da je dosadašnje iscrtavanje horizontalne signalizacije manjkavo te da nije dovelo do normalizacije prilaza ulazima. Stoga Vijeće traži i inzistira da se predstavnici Mjesnog odbora i predstavnici stanara pozovu na teren prije radova kako bi na licu mjesta zajednički definirali optimalno rješenje. Ujedno Vijeće smatra da bi prilikom iscrtavanja prolaza bilo poželjno prisustvo „pauka“ koji bi izmjestio automobile kako bi se iscrtale linije. Smatramo i da ulazni koridor mora biti zaštićen preprekom koju bi predstavnici stanara mogli otključati kada za to ima potrebe.

3. Ovaj zaključak dostavlja se Vijeću Gradske četvrti Donji grad.

   
KLASA: 024-08/26-003/1535
URBROJ: 251-13-11-4/006-26-3
Zagreb, 14. srpnja 2026.



PREDSJEDNIK 
VIJEĆA MJESNOG ODBORA
„PETAR KREŠIMIR IV.“

Robert Lokar  

  

